Xodim tabiiy gazdan noqonuniy foydalanib kelgani uchun rasmiylashtirilgan dalolatnomani yo‘q qilib berish va jarima qo‘llamaslik evaziga 2,6 million so‘mni olgan vaqtida ashyoviy dalillar bilan ushlangan. Foto: Iqtisodiy jinoyatlarga qarshi kurashish departamenti Bosh prokuratura huzuridagi departamentning xabar berishicha, departamentning Sharof Rashidov tuman bo‘limi hamda DXX xodimlari hamkorlikda tezkor tadbir o‘tkazilgan. Tadbirda, “Sharof Rashidovtumangaz” gaz ta’minoti bo‘limi xodimi M.Q. fuqaro Sh.ning xonadoni tabiiy gazdan noqonuniy foydalanib kelgani uchun rasmiylashtirilgan dalolatnomani yo‘q qilib berish va jarima qo‘llamaslik evaziga 2,6 million so‘mni olgan vaqtida ashyoviy dalillar bilan ushlangan. Qayd etilishicha, mazkur holat yuzasidan Jinoyat kodeksining 168-moddasi (firibgarlik) bilan jinoyat ishi qo‘zg‘atilib, tergov harakatlari o‘tkazilmoqda. Avvalroq, Jizzaxda oilaviy korxona rahbaridan pul talab qilgan gaz ta’minoti bo‘limi va SEOJSB xodimlari ushlangandi.